Source: https://novezamky.dnes24.sk/exprimator-pischinger-a-prednosta-agh-sud-definitivne-rozhodol-takto-354107
Timestamp: 2020-04-02 16:12:27+00:00

Document:
Exprimátor Pischinger a prednosta Ágh: Súd definitívne rozhodol takto | NovéZámky24.sk
18. február 2020 Anton Hrachovský Krimi
Exprimátor Pischinger a prednosta Ágh: Súd definitívne rozhodol takto
Niekdajší primátorr a exprednosta radnice sa chceli obohatiť na úkor mesta a občanov. Súd o nich rozhodol.
Ešte v máji 2019 odsúdil Okresný súd v Nových Zámkoch bývalého primátora Gejzu Pischingera (na snímke vľavo) a prednostu mestského úradu Petra Ágha (vpravo). Dôvodom bol závažný zločin porušovania povinnosti pri správe cudzieho majetku spolupáchateľstvom.
Verdikt súdu znel päť rokov väzenia nepodmienečne a náhrada spôsobenej škody. Obaja sa odvolali.
Problémom bolo, že rozdali mimoriadne odmeny zamestnancom mesta v čase, keď už Pischinger vedel, že po prehre v komunálnych voľbách odíde z funkcie primátora. O mimoriadnych odmenách informoval v roku 2014 nových poslancov mestského zastupiteľstva mestský kontrolór Štefan Rovňaník.
Z celkovej sumy 178 600 eur malo byť 23 600 vyplatených zamestnancom mestského podniku Novovital. Odmeny sa mali pohybovať v rozmedzí od 6600 do 20 000 eur. Keďže peniaze na ne mesto v rozpočte nemalo, primátor aj prednosta ich mali získať presunom v rozpočtových položkách.
V utorok 18. februára 2020 pojednával vo veci Krajský súd Nitra. Pôvodný verdikt bol zrušený, spolu však musia vrátiť mestu 100-tisíc eur. Podľa informácií TV Markíza vymeral krajský súd bývalému primátorovi Pischingerovi úhrnný trest odňatia slobody na tri roky. Exprednosta Peter Ágh dostal trest odňatia slobody vo výmere troch rokov.
Obaja však dostali iba podmienku. Pischinger päťročnú a Ágh na tri roky. Okrem toho dostali zákaz činnosti vo verejnej správe spojenou s dodržiavaním rozpočtového hospodárenia vo výmere štyroch rokov,
Kauza zlatých padákov: TOTO odkazuje primátor tým, čo zobrali peniaze!
Primátor Klein: Kauzy bývalého vedenia rieši polícia, radnica normálne funguje

References: Súd 
 Súd 
 Súd 
 súd 
 súd 
 súd